Diari Oficial de la Generalitat Valenciana


Sumari del DOGV 6631, del 17-10-2011 (2011/10502)

RESOLUCIÓ de 8 de setembre de 2011, de la Conselleria de Turisme, Cultura i Esport, per la qual es reconeix la col·lecció «Tradició artesanal d'Atzeneta» a Atzeneta d'Albaida (València) com a Col·lecció Museogràfica Permanent de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6631

Data del DOGV
:   17-10-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/10040


Data del document
:   08-09-2011

Organisme emissor
:   Conselleria de Turisme, Cultura i Esport

Tipus de document
:   Resolució

Descriptors 

:   * Atzeneta d'Albaida
    * museu
    * legislació

RESOLUCIÓ de 8 de setembre de 2011, de la Conselleria de Turisme, Cultura i Esport, per la qual es reconeix la col·lecció «Tradició artesanal d'Atzeneta» a Atzeneta d'Albaida (València) com a Col·lecció Museogràfica Permanent de la Comunitat Valenciana. [2011/10064]  
Vista la documentació presentada per l'Ajuntament d'Atzeneta d'Albaida (València) en la qual se sol·licita el reconeixement de la col·lecció «Tradició artesanal d'Atzeneta» com a Col·lecció Museogràfica Permanent de la Comunitat Valenciana.   
Tenint en compte que l'esmentada col·lecció reunix tots els requisits establits en la Llei 4/1998, d'11 de juny, de la Generalitat, del Patrimoni Cultural Valencià, i en l'Orde de 6 de febrer de 1991, de la Conselleria de Cultura, Educació i Ciència, per les quals es regula el reconeixement de museus i col·leccions museogràfiques permanents de la Comunitat Valenciana.  
Vist l'informe favorable del Servici de Museus i a proposta de la directora general de Patrimoni Cultural de 6 de setembre de 2011, resolc:  
  
Primer  
Reconéixer la col·lecció «Tradició artesanal d'Atzeneta» com a Col·lecció Museogràfica Permanent de la Comunitat Valenciana.   
  
Segon  
Que es publique la present resolució en el Diari Oficial de la Comunitat Valenciana.  
  
Tercer  
Segons el que disposa l'article 13 de l'esmentada orde, la Conselleria de Turisme, Cultura i Esport podrà anul·lar el seu reconeixement si es deixa de complir qualsevol dels requisits exigits.  
  
Contra aquesta resolució, que posa fi a la via administrativa, es pot interposar potestativament recurs de reposició o plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició ha d'interposar-se davant de la consellera de Turisme, Cultura i Esport en el termini d'un mes a comptar de l'endemà de la seua publicació.  
b) El recurs contenciós administratiu ha de plantejar-se davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua publicació.   
En el cas que el recurrent siga una administració pública, caldrà ajustar-se al que disposa l'article 44 de la Llei 29/1998, de 13 de juliol, Reguladora de la Jurisdicció Contenciosa Administrativa.  
  
València, 8 de setembre de 2011.- La consellera de Turisme, Cultura i Esport: Lola Johnson Sastre.